

**Ерейментау, Аршалы, Шортанды және Щучье аудандары бойынша Ақмола облысының кейбір елді мекендері мен ауылдық округтерінің атауларын өзгерту туралы**

Ақмола облыстық мәслихатының 2008 жылғы 20 маусымдағы N 4С-7-16 шешімі мен Ақмола облысы әкімдігінің 2008 жылғы 20 маусымдағы N А-5/245 қаулысы. Ақмола облысының Әділет департаментінде 2008 жылғы 26 маусымда N 3253 тіркелді.

      Ескерту. Тақырыбында және бүкіл мәтін бойынша «селосы», «селолық» деген сөздер «ауылы», «ауылдық» деген сөздермен ауыстырылды - Ақмола облысы әкімдігінің 17.02.2015 № А-2/65 қаулысы және Ақмола облыстық мәслихатының 17.02.2015 № 5С-34-6 (ресми жарияланған күннен бастап қолданысқа енгізіледі) шешімімен.

      Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 11 бабына сәйкес, Ерейментау ауданы әкімдігінің 2007 жылғы 10 қазандағы N а-10/285 қаулысы мен Ерейментау аудандық мәслихатының 2007 жылғы 10 қазандағы N 4С-3/12-07 шешімі, Аршалы ауданы әкімдігінің 2007 жылғы 13 желтоқсандағы N А-814 қаулысы мен Аршалы аудандық мәслихатының 2007 жылғы 15 желтоқсандағы N 3/17 шешімі, Шортанды ауданы әкімдігінің 2007 жылғы 14 желтоқсандағы N а-4/268 қаулысы мен Шортанды аудандық мәслихатының 2007 жылғы 14 желтоқсандағы N С-3/11 шешімі, Щучье ауданы әкімдігінің 2008 жылғы 19 қаңтардағы N А-1/14 қаулысы мен Щучье аудандық мәслихатының 2008 жылғы 19 қаңтардағы N С-5/4 шешімдері негізінде және Ақмола облысы әкімдігінің жанындағы тіл саясаты және ономастика жөніндегі облыстық комиссияның 2008 жылғы 13 наурыздағы шешіміне байланысты Ақмола облысының әкімдігі мен Ақмола облыстық мәслихаты **ШЕШІМ ЕТТІ:**

      1. Ерейментау ауданы бойынша:

      Торғай ауылдық округінің Ржищево ауылы Балықты ауылына өзгертілсін.

      2. Аршалы ауданы бойынша:

      Бірсуат ауылдық округінің Бірсуат ауылы Шалғай ауылына өзгертілсін;

      3. Шортанды ауданы бойынша:

      Казциковское ауылдық округі Бектау ауылдық округіне өзгертілсін.

      4. Щучье ауданы бойынша:

      1) Климовка ауылдық округі Атамекен ауылдық округіне;

      2) Кенесары ауылдық округінің Вороновка ауылы Баянбай ауылына өзгертілсін.

      5. Осы шешім Ақмола облысының әділет департаментінде мемлекеттік тіркелген күнінен бастап күшіне енеді және ресми жарияланған күнінен бастап қолданысқа енгізіледі.

*Ақмола облысының әкімі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК